Komisijos sprendimas
2003 m. spalio 6 d.
iš dalies pakeičiantis Sprendimą 2002/300/EB, nustatantį zonų, patvirtintų Bonamia ostreae ir (arba) Marteilia refringens atžvilgiu, sąrašą
(pranešta dokumentu Nr. C(2003) 3463)
(Tekstas svarbus EEE)
(2003/729/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką [1], su paskutiniais pakeitimais, padarytais Reglamentu (EB) Nr. 806/2003 [2], ypač į jos 5 straipsnį,
kadangi:
(1) Komisijos sprendime 2002/300/EB [3] su paskutiniais pakeitimais, padarytais Sprendimu 2003/378/EB [4], nustatytos teritorijos Airijoje laikomos neapimtomis Bonamia ostrea ir (arba) Marteilia refringens ligų;
(2) Airija 2003 m. birželio 4 d. raštu pranešė Komisijai Bonamia ostrea aptikusi Blacksod įlankoje, Mayo grafystės kranto linijoje, teritorijoje, kuri anksčiau buvo laikoma neapimta šios ligos. Todėl ta teritorija negali ir toliau būti laikoma neapimta Bonamia ostrea;
(3) todėl Sprendimą 2002/300/EB reikėtų atitinkamai iš dalies pakeisti;
(4) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/300/EB priedas pakeičiamas šio Sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2003 m. spalio 6 d.